K O R R A L D U S

Haapsalu			        25. september 2013 nr 583

Detailplaneeringu kehtestamine
(Lepa tänava elamuala, Haapsalu)

Maa-ameti taotluse alusel algatati Haapsalu Linnavalitsuse 24.10.2012 korraldusega nr 621  Lepa tänava elamuala   detailplaneering ja otsustati mitte algatada detailplaneeringule keskkonnamõju strateegilist hindamist. 
Vastavalt Haapsalu Linnavalitsuse 24.10.2012 korraldusega nr 621 kinnitatud lähteseisukohtadele on Vallikraavi Kinnisvara AS poolt koostatud detailplaneeringuga tehtud ettepanek reformimata riigimaa kruntimiseks (3 transpordimaakrunti, 2 ridaelamumaakrunti, 24 üksikelamumaakrunti, 1 üldmaakrunt, 12 ehitusõiguseta ridaelamukrunti liitmiseks olemasolevate ridaelamukruntidega) ja määratud planeeritud elamukruntidele ehitusõigus ja hoonestustingimused kuni kahekorruseliste ridaelamute ja üksikelamute ehitamiseks, heakorra, parkimise, tehnovõrkudega varustamise põhimõtted. 
04.02.2013 toimus Haapsalu Linnavalitsuses eskiislahenduse avalik arutelu. Haapsalu Linnavalitsuse 16.08.2013 korraldusega nr 473 võeti nõuete kohaselt kooskõlastatud detailplaneering vastu. Detailplaneering avalikustati ajavahemikul 05.-18.09.2013. Avalikustamise ajal ei esitatud linnavalitsusele planeeringu kohta kirjalikke ettepanekuid ega vastuväiteid. Planeeringuosas vaidlusküsimusi üleval ei ole. Detailplaneeringuga kavandatud vastab 24.11.2006.a. Haapsalu Linnavolikogu otsusega nr 84 kehtestatud Haapsalu linna üldplaneeringule.
Võttes arvesse eelnevat, korraldusele lisatud seletuskirja ning juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu Linnavolikogu 26.11.2004.a määruse 47 „Haapsalu linna ehitusmäärus“ § 13 lg 3, Haapsalu põhimääruse § 35 lg 1 p 3, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Lepa tänava elamuala, Haapsalu detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus jõustub teatavakstegemisest.
5.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles 
Linnapea 					Erko Kalev
                                                                                                           		Linnasekretär